Grondwoorde-skryfkompetisie: langlys aangekondig | LitNet
Grondwoorde is 'n Afrikaanse digkompetisie vir hoërskoolleerlinge in KwaZulu-Natal.
Die drie hoofdoelwitte is: (i) die bevordering van Afrikaans; (ii) om aspirantdigters te ondersteun; en (iii) om brûe tussen leerlinge van meer diverse groepe te bou.
Wouter Gildenhuys is passievol oor al die inheemse tale van Suid-Afrika, ook oor Afrikaans.
"Ek voel baie sterk oor die gelyke regte van ander inheemse tale in Suid Afrika. Dit is belangrik dat ons indringend hieraan aandag skenk, nie net in die onderwys of op tersiêre akademiese vlak nie, maar ook op kulturele vlak. As ons respek vir Afrikaans wil beding en sy regmatige plek in ons Suid-Afrikaanse samelewing wil bevorder, dan is dit van uiterste belang dat wederkerige respek getoon word vir ander inheemse tale en dat hulle hul regmatige plek in ons ryk taal(kultuur)erfenis inneem; met ander woorde, taalrestitusie moet aan die orde van die dag wees! En ons het nie meer baie tyd oor as ek so na gebeure in ons land kyk nie," sê hy in 'n onderhoud op LitNet.
Van die begin af was dit sy doelwit om 'n Afrikaanse digkompetisie te fasiliteer/skep met 'n streeksgebonde (gefokuste) karakter, 'n digkuns wat eie is aan KZN; uit die grond van KwaZulu-Natal. Van daar die naam Grondwoorde.
Die titel is voorgestel deur Helize van Vuuren van die Nelson Mandela Universiteit.
Wouter het onlangs vir Naomi Meyer vertel van die kompetisie, wat Grondwoorde genoem word.
Sedert hierdie onderhoud gevoer is, is ’n langlys bekendgemaak. Hier is die deelnemers wie se gedigte in aanmerking kom om 2018 se kompetisie te wen:
Agterste ry: Jaco Nel, graad 11 (Gelofteskool), Eugéne van der Linde, graad 9 (Suid-Natal), Kayla Vosloo graad 12 (Suid-Natal), Minette Janse van Rensburg, graad 10 (St Dominic’s, Newcastle), Stefan Friedrich, graad 11 (Eden Kollege), Zoë Meneses, graad 11 (Crawford Kollege), Marcé Strydom, graad 9 (Durban-Noord Kollege)
Middelste ry: Abigail van Staden, graad 10 (Greytown Hoër), Jayla Sayner, graad 11 (Kingsway), Jo-Anne van der Wath, graad 9 (Suid-Natal), Mignon Potgieter, graad 12 (Suid-Natal), Marlene Cloete, graad 10 (Suid-Natal), Tiana Hendrikse, graad 9 (DGHS), Roché Fourie, graad 11 (Durban-Noord Kollege), Chamoné Visagie, graad 11(Durban-Noord Kollege)
Voorste ry: Caitlyn van Dyk, graad 9 (Suid-Natal), Nitasha Pillay, graad 9 (Arena Park Secondary), Nombuzo Vuna, graad 10 (Avoca Secondary), Kieasha Singh, graad 9 (Belverton Secondary), Nokukhanya Ntuli, graad 11 (New West Secondary), Fiona Mgenge, graad 10 (Avoca Secondary), Prashant Ramlall, grade 11 (New West Secondary)
Die sluitingsdatum vir vanjaar se kompetisie is 1 Augustus 2019 en die wenners sal in November aangekondig word.
Afrikaansgebruikende hoërskoolleerders in KwaZulu-Natal wat wil inskryf, kan vir Wouter kontak by: gildenhuys.wouter@gmail.com.
Grondwoorde groei uit KwaZulu-Natal: ’n onderhoud oor ’n Afrikaanse gedigkompetisie